EkBass/fiwiki-20250220-pages-articles huggingface dataset:
Pierre-Luc Dubois

Pierre-Luc Dubois (s. 24. kesäkuuta 1998 Sainte-Agathe-des-Monts, Quebec, Kanada) on kanadalainen jääkiekkoilija, joka pelaa Washington Capitalsissa. Columbus Blue Jackets varasi hänet ensimmäisellä kierroksella NHL:n varaustilaisuudessa 2016 kolmantena pelaajana. Dubois'n isän suku on kanadanranskalainen ja äiti Yhdysvalloista Georgiasta. == Ura == Dubois varattiin ensimmäisellä kierroksella viidentenä pelaajana vuoden 2014 varaustilaisuudessa QMJHL-joukkue Cape Breton Screaming Eaglesiin. Hän siirtyi joukkueeseen kaudeksi 2014-2015. Tulokaskaudellaan Dubois oli liigan 16-vuotiaista pelaajista eniten pisteitä kerännyt. Joulukuussa 2020 Dubois teki Columbus Blue Jacketsin kanssa kaksivuotisen ja yhteensä kymmenen miljoonan dollarin arvoisen jatkosopimuksen. https://www.tsn.ca/columbus-blue- jackets-sign-forward-pierre-luc-dubois-to-two-year-10-million-deal-1.1571057 Tammikuussa 2021 Blue Jackets kauppasi Duboisin yhdessä kolmannen kierroksen varausvuoron kanssa Winnipeg Jetsiin vaihdossa Patrik Laineeseen ja Jack Rosloviciin.Jets trading Laine... Sportsnet.ca Heinäkuussa 2022 Dubois teki Jetsin kanssa yksivuotisen ja kuuden miljoonan dollarin arvoisen jatkosopimuksen. https://www.sportsnet.ca/nhl/article/jets-forward-pierre-luc- dubois-accepts-one-year-6m-qualifying-offer/ Kesäkuussa 2023 Jets kauppasi Duboisin Los Angeles Kingsiin vaihdossa Alex Iafalloon, Gabriel Vilardiin, Rasmus Kupariin ja toisen kierroksen varausvuoroon vuoden 2024 varaustilaisuudessa. Kings teki kaupan jälkeen kahdeksanvuotisen ja yhteensä 68 miljoonan dollarin jatkosopimuksen Duboisin kanssa. https://www.tsn.ca/nhl/winnipeg-jets-send-pierre-luc-dubois-to-los-angeles- kings-signs-eight-year-68m-contract-extension-1.1978046 Kesäkuussa 2024 Kings kauppasi Dubois'nWashington Capitalsiin vaihdossa Darcy Kuemperiin. https://www.sportsnet.ca/nhl/article/kings-trading-pierre-luc-dubois-to- capitals/ === Maajoukkueura === 1\. joulukuuta 2015 Dubois oli mukana Kanadan 30 pelaajan leirillä ennen vuoden 2016 nuorten maailmanmestaruuskilpailuita. Hän oli toinen kahdesta 17-vuotiaasta pelaajasta. == Lähteet == * * * === Viitteet === ==Aiheesta muualla== * Tommi Seppälä, Kommentti: Vastenmielisesti siirron halunnut Dubois raotti matolaatikkoa, jota ei saa avata enempää Yle.fi, urheilu 28.1.2021 Luokka:Kanadalaiset jääkiekkoilijat Luokka:Washington Capitalsin pelaajat Luokka:Columbus Blue Jacketsin varaamat pelaajat Luokka:Vuonna 1998 syntyneet Luokka:Elävät henkilöt
Randolf von Schalien

Sven Nils Randolf von Schalien (s. 13. maaliskuuta 1932 Helsinki) on suomalainen tekniikantutkija ja emeritusprofessori. Hän on ollut Åbo Akademin lämpötekiniikan professori ja tutkinut termodynamiikkaa.Facta 2001, WSOY 1985, 14. osa, palsta 487 Schalien valmistui ylioppilaaksi 1950, diplomi- insinööriksi 1956 ja tekniikan lisensiaatiksi 1962 Teknillisestä korkeakoulusta. Hän oli Teknillisessä korkeakoulussa assistenttina vuosina 1954–1962 ja hoiti puolen professorin virkaa 1961–1962. Vuosina 1962–1971 hän oli Åbo Akademin lämpö-säätötekniikan vt. professori ja lämpötekniikan professori 1971–1997.Kuka kukin on 1978 (Runeberg.org) Professori von Schalienin erikoisalat ovat teknillinen termodynamiikka, lämmön- ja aineensiirto, teknillinen virtausoppi sekä prosessimallialgoritmien luominen tietokoneille mitoitusta ja ohjausta varten sekä prosessien optimointi. Hän on kehittänyt uuden monivaiheoptimointimenetelmän ”Proportional Operator Dynamic Programing” sekä on-line adaptiivisten mallien käyttöä prosessien ohjauksessa ja optimoinnissa. Hänen tutkimuskohteina ovat olleet muun muassa metallikelaattien muodostamisreaktioiden termodynamiikka, selluloosatehtaiden monivaihehaiduttamot, höyrytyskiteytys, vanadiiniuunit sekä masuunit. == Lähteet == * Vem och vad 2010 * Suomen professorit 2008 ===Viitteet=== Luokka:Suomalaiset insinöörit Luokka:Suomalaiset professorit Luokka:Åbo Akademin professorit Luokka:Vuonna 1932 syntyneet Luokka:Elävät henkilöt
Michael McLeod

Michael McLeod (s. 3. helmikuuta 1998 Mississauga, Ontario, Kanada) on kanadalainen jääkiekkoilija, joka pelaa KHL-joukkue Barys Astanassa. == Ura == McLeod pelasi Greater Toronto Hockey Leaguessa Toronto Marlborosin joukkueessa. Vuonna 2014 hän johti joukkueensa OHL Cupin voittoon ja hänet palkittiin OHL:n arvokkaimpana pelaajana Tim Adams Memorial Trophylla. McLeod varattiin Mississauga Steelheadsiin ensimmäisellä kierroksella viidentenä pelaajana vuoden 2014 OHL:n varaustilaisuudessa. Hän siirtyi joukkueeseen kaudeksi 2014–2015. Heinäkuussa 2021 McLeod teki Devilsin kanssa kaksivuotisen ja yhteensä 1,95 miljoonan dollarin arvoisen jatkosopimuksen. https://www.espn.com/nhl/story/_/id/31823099/new-jersey-devils-re-sign-center- mike-mcleod-two-year-contract Tammikuussa 2024 Devils tiedotti McLeodin ja Cal Footen jättäytyvän joukkueen toiminnasta. https://www.nhl.com/devils/news/devils-statement-on-mcleod-and-foote-blog Molempien olevan epäiltyinä vuonna 2018 tapahtuneeseen seksuaalirikokseen kummankin pelattua Kanadan nuorten maajoukkueessa. https://www.nj.com/devils/2024/01/devils-michael-mcleod-cal-foote-granted- leave-as-2018-hockey-canada-investigation-heats-up.html Elokuussa 2024 McLeod siirtyi vuoden mittaisella sopimuksella KHL-joukkue Barys Astanaan. == Lähteet == * * * === Viitteet === Luokka:Kanadalaiset jääkiekkoilijat Luokka:New Jersey Devilsin pelaajat Luokka:New Jersey Devilsin varaamat pelaajat Luokka:Vuonna 1998 syntyneet Luokka:Elävät henkilöt
Max von Schantz

Max Filip Eberhard von Schantz (20. tammikuuta 1922 – 25. marraskuuta 2007) oli suomalainen kemisti. Hän oli Helsingin yliopiston farmakognosian professori 1963–1987. Hän tutki haihtuvia öljyjä kromatografisia menetelmiä käyttäen ja myös rohdoskasvien viljelyä.Facta 2001, WSOY 1985, 14. osa, palsta 488Petteri Heljo, Kuraattorin palsta, MDS s. 12–13 == Lähteet == ==Aiheesta muualla== *Kuka kukin on 1978 (Runeberg.org) Luokka:Suomalaiset kemistit Luokka:Suomalaiset professorit Luokka:Helsingin yliopiston professorit Luokka:Vuonna 1922 syntyneet Luokka:Vuonna 2007 kuolleet
Kivilampi (Parkano, Majajärvi)

Kivilampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kivilampi on osa Vuorijoen valuma-aluetta. == Maantietoa == Lammen pituus on 400 metriä, leveys 250 metriä ja sen pinta-ala on 5,8 hehtaaria. Se sijaitsee tiheästi ojitetun suoalueen keskellä. Siihen laskee kaksitoista suo- ojaa lammen eteläpäästä lähtee sen laskuoja, joka virtaa 1,8 kilometriä ja laskee Kuuhimojärveen. Rantaviivan pituus on 1,1 kilometriä ja rannalle on rakennettu yksi vapaa-ajan asunto. Sille johtaa tie Majajärveltä ja Parkanon keskustasta. == Historiaa == Ennen Suomessa toteutettu laajamittaista soiden ojittamista Kivilammen laskuoja kiemurteli luontaisena soiden läpi. Tämän tilanteen näkee vielä vuoden 1959 painetussa peruskartassa. Kun ojitus oli seudulla suoritettu, siirrettiin yläjuoksulla vesi virtaanaan kaivettuihin suo-ojiin ja luontainen puron uoma jätettiin kuivaksi. Hylätty puron osuus erottuu vielä vuoden 1984 peruskartassa. == Lähteet == Luokka:Vuorijoen valuma-alue Luokka:Parkanon järvet
Valkeinen (Parkano)

Valkeinen on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Valkeinen on osa Vuorijoen valuma-aluetta. == Maantietoa == Järven pituus on 1,1 kilometriä, leveys 500 metriä ja sen pinta-ala on 32 hehtaaria. Se sijaitsee metsä- ja suomaastossa Valkeisennevan länsipuolella noin 10 kilometriä koilliseen Parkanon kirkolta. Se on muuten ojitetun suon ympäröimä paitsi etelä- ja itärannoiltaan, missä on kangasmaastoa. Vaikka suo on tiheästi ojitettu, ei laskuojia ole johdettu järveen. Järven oma laskuoja, joka lähtee järven eteläpäästä, on poikkeus. Laskuoja virtaa suo-ojien verkoston kautta Iso Ristiharjunlammen laskuojaan, joka yhtyy Ritajokeen myöhemmin. Ritajoki laskee Majajärveen. Järvessä on paljon kiviä ja kuusi pientä luotomaista saarta. Rannolle on rakennettu seitsemän vapaa-ajan asuntoa ja Kipinäpartion kämppä, joille johtaa tiet idästä valtatieltä 3 tai etelästä Parkanon keskustasta. == Historiaa == Vuoden 1959 painetussa peruskartassa ei järvelle johtanut kävelypolkua kummempaa tietä. Ensimmäiset vapaa-ajan asunnot on piirretty vuoden 1984 painettuun peruskarttaan. Laskuoja oli jo vuonna 1959 kaivetussa uomassa ja se virtasi Saarimäen (Ristiharjun) maatilan kautta kohtaan, josta ylitettiin Ristiharjun matala osuus "Ritojokeen" (Ritajokeen). == Lähteet == Luokka:Vuorijoen valuma-alue Luokka:Parkanon järvet
Edzard Schaper

Edzard Hellmuth Schaper (1908–1984WSOY Iso Tietosanakirja, WSOY 1996, 8. osa, s. 297) oli saksalainen kirjailija ja kääntäjä. Hän asui Virossa 1930–1940 ja Suomessa 1940–1944, vuodesta 1947 Sveitsissä. Hänen tuotantonsa keskeinen teema on ihmisen suhde uskontoon ja yhteiskuntajärjestelmiin. Hän käänsi suomalaista kirjallisuutta, muun muassa Aleksis Kiven Seitsemän veljestä, Frans Eemil Sillanpään teoksen Hurskas kurjuus. Hänen omia teoksiaan on suomennettu.Facta 2001, WSOY 1985, 14. osa, palsta 488 == Suomennetut teokset == * Vangitun vapaus (Die Freiheit des Gefangenen), suom. Sinikka Kallio- Visapää. Helsinki : Otava, 1951. - (Delfiini-sarja). * Kaukopartio (Das Christkind aus den grossen Wäldern), suom. Elvi Nieminen, kuv. Richard Seewald. Hämeenlinna : Karisto, 1958. * Legenda neljännestä kuninkaasta (Die Legende vom vierten König), suom. Helinä Kuusiola. Hki : SLEY-kirjat, 1981 ISBN 951-617-510-4 == Lähteet == Luokka:Saksalaiset kirjailijat Luokka:Saksalaiset kielenkääntäjät Luokka:Vuonna 1908 syntyneet Luokka:Vuonna 1984 kuolleet
Jan Toorop

Jan Toorop (20. joulukuuta 1858 Purwojero, Alankomaiden Itä-Intia - 3\. marraskuuta 1928 Haag) oli alankomaalainen taidemaalari.Iso tietosanakirja, osa 13 vuodelta 1937, palsta 1197 Toorop asui lapsuudessaan Jaavassa, mikä sekin heijastuu hänen taiteessaan.Facta, osa 9 vuodelta 1977, palsta 811 Taiteilijana hän edusti aluksi realismia ja neoimpressionismia, 1890-luvulta Otavan Iso tietosanakirja, osa 8 vuodelta 1964, palsta 1515 lähtien mystistä symbolismia, jossa pyrki kuvaamaan sielujen tiloja jyrkällä viivarytmiikalla ja värien vastakkaisuudella. Hän kuvasi mystis-uskonnollisia aiheita herkillä ääriviivoilla. Tooropin viivarytmiikassa on myös jugendia. Hän onkin maansa merkittävimpiä jugendtyylin edustajia. Hän kuului George Hendrik Breitnerin ohella noin vuonna 1900 nousseeseen uuteen alankomaalaisten taiteilijoiden polveen.Otavan Suuri Ensyklopedia, s. 170 Toorop kuului myös Aubrey Beardsleyn ohella fantastisiin taiteilijoihin, jotka tekivät makaaberin eroottisesti kuvia kohtalokkaista naisista.Otavan Suuri Ensyklopedia, s. 1310 == Lähteet == == Aiheesta muualla == * Luokka:Alankomaalaiset taidemaalarit Luokka:Vuonna 1858 syntyneet Luokka:Vuonna 1928 kuolleet
Mooses Mentula

pienoiskuva|Mooses Mentula vuonna 2013. Seppo ”Mooses” Mentula (s. 1976 Tuupovaara) on suomalainen kirjailija ja rehtori. Mentulan esikoisteos, novellikokoelma Musta timantti (2011), oli Helsingin Sanomien kirjallisuuspalkintoehdokkaana. Hänen ensimmäinen romaaninsa Isän kanssa kahden ilmestyi vuonna 2013. Teos julkaistiin saksaksi 2014. Mentulan toinen romaani Jääkausi ilmestyi vuonna 2016. Se käsittelee koulukiusaamista. Kolmas romaani Toiset meistä julkaistiin keväällä 2020. Weidle Verlag julkaisi sen Saksassa vuonna 2022. Mentulan uusin romaani on vuonna 2023 ilmestynyt Toiviokoski. Mentula syntyi Tuupovaarassa, mutta vietti suurimman osan lapsuuttaan ja nuoruutensa Kuhmossa sekä asui seitsemän vuotta Lapissa ennen muuttoaan Tuusulaan. Hän alkoi kirjoittaa 16-vuotiaana paikallislehti Kuhmolaiseen ja työskenteli myöhemmin Lapin Kansassa ja YLE:n Lapin Radiossa (1998–2004). Mentula opiskeli luokanopettajaksi Rovaniemellä ja työskenteli opettajana Syväjärven koululla Sodankylässä 2004–2006. Sittemmin hän on toiminut Paijalan ja Rusutjärven koulujen rehtorina Tuusulassa. ==Tuotanto== * * * * * Toiviokoski. (Romaani) Helsinki: WSOY, 2023. ISBN 9789510479193. ==Lähteet== ==Aiheesta muualla== * Mooses Mentulan verkkosivut * Aamun kirja: Isän kanssa kahden Yle Areena. 23.5.2013. * Aamun kirja: Jääkausi Yle Areena. 27.10.2016. * MTV3: Huomenta Suomi: Toiviokoski (sotatraumat) Ruutu 13.11.2023 Luokka:Suomalaiset kirjailijat Luokka:Suomalaiset opettajat Luokka:Suomen koulujen rehtorit Luokka:Vuonna 1976 syntyneet Luokka:Elävät henkilöt
Georges Marchal

Georges Marchal (oikealta nimeltään Georges Louis Lucot, 10. tammikuuta 1920 Nancy – 28. marraskuuta 1997 Maurens, Dordogne) oli ranskalainen elokuvanäyttelijä. Marchalin ensimmäinen nimetön sivurooli oli Henri Decoinin elokuvassa Premier rendez-vous (1941). Hän siirtyi pian esittämään pääosia ja oli 1940- ja 1950-lukujen ranskalaisen elokuvan huomattavimpia näyttelijöitä. 1950-luvulla Marchal erikoistui puku- ja seikkailuelokuviin. Hän työskenteli myös Espanjassa ja Italiassa ja esiintyi useissa ystävänsä Luis Buñueln elokuvissa. 1960-luvulla Marchal työskenteli etupäässä ulkomailla ja 1970-luvulta lähtien televisiossa. Hän vetäytyi alalta vuonna 1989. == Elokuvia == * Nel segno di Roma, 1959 * Niilin legioonat, 1959 * Taistelu Rhodoksesta, 1961 * Odysseus vastaan Hercules, 1962 * Päiväperho, 1967 == Lähteet == Luokka:Ranskalaiset näyttelijät Luokka:Vuonna 1920 syntyneet Luokka:Vuonna 1997 kuolleet
Kymenlaakson psykiatrinen sairaala

thumb | 220x124px | right | Tällä samaisella mäellä, jolla sijaitsi myös Pohjois-Kymen sairaala, toimii myös Kymenlaakson psykiatrinen sairaala. Ennen vuotta 2005 psykiatria oli kuvassa näkyvässä rakennuksessa. Kymenlaakson psykiatrinen sairaala, lyhenteeltään KYPS, on Kouvolan Kuusankoskella sijaitseva psykiatrinen sairaala. Vuonna 2006 Sairaalanmäelle, Pohjois-Kymen sairaalan yhteyteen valmistuneeseen Carean omistamaan uudisrakennukseen siirtyivät Valkealan sairaalan ja Kotka-Haminan psykiatrisen osaston toiminnot. == Toiminta == Sairaalassa on hallinnon, toiminnallisen kuntoutuksen yksikön ja poliklinikkatoiminnan lisäksi seitsemän psykiatrista osastoa, joista kuusi on suljettuja ja joihin potilaat tulevat POKS:n sosiaali- ja kriisipäivystyksestä lääkärin lähetteellä. === Aikuispsykiatria === Osastot 1, 2 ja 4 ovat kukin tietynlaisiin psykiatrian osa-alueisiin erikoistuvia aikuisten akuuttiosastoja; esimerkiksi osasto 4 erikoistuu masennuksen hoitoon ja tarjoaa sähköhoitokonsultaatiota. Osastolle 6 siirretään akuuttiosastoilta pitkällisempää kuntoutusta tarvitsevia potilaita. Osastolle 7 on keskitetty psykogeriatria eli kotiympäristössä pärjäämättömien varttuneiden henkilöiden hoito. === Lasten ja nuorten psykiatria === Lastenpsykiatrian osasto 10 on tutkimus- ja kriisipohjaista hoitoa tarjoava alle 13-vuotiaiden viikko-osasto. Sen läheisyydessä toimivat sairaalakoulu, Kouvolan lastenpsykiatrian poliklinikka sekä avohoidon ja osaston välimallina toimiva kotisairaala, jossa erikoissairaanhoidon palvelut tuodaan potilaan kotiin. Nuorisopsykiatrian osastolla 8 hoidetaan 13-17 -vuotiaita nuoria pääosin lyhyillä kriisijaksoilla, Kouvolassa ja Kotkassa toteutettavan poliklinikkahoidon ja tehostetun avohoidon niin kutsuttujen Välimaasto-tiimien ollessa pääasiallisia tukimuotoja. == Lähteet == == Aiheesta muualla == *Psykiatria; Carea Luokka:Suomen psykiatriset sairaalat Luokka:Kouvolan sairaalat
U-370

U-370 oli Saksan laivaston tyypin VII sukellusvene toisessa maailmansodassa. Se suoritti kaksitoista tehtävää Itämerellä, ennen kuin liittoutuneet upottivat sen 1945 Pohjois-Saksassa. == Valmistus == Alus tilattiin 25. elokuuta 1941 Flensburger Schiffsbau-Geselshaftilta Flensburgista, missä köli laskettiin 21. marraskuuta 1942 telakkanumerolla 493. Se laskettiin vesille 24. syyskuuta 1943 ja otettiin palvelukseen 19. marraskuuta päällikkönään yliluutnantti () Karl Nielsen.U-370 == Palvelus == Palvelukseen otettaessa alus liitettiin koulutettavaksi 4. sukellusvenelaivueeseen. Se lähti 9. kesäkuuta 1944 Kielistä Marvikeniin, jonne se saapui seuraavana päivänä. Alus lähti 29. kesäkuuta paluumatkalle Marvikenistä Kieliin, jonne se saapui 1. heinäkuuta. Se siirrettiin 1. elokuuta 1944 operatiiviseen palvelukseen 8. sukellusvenelaivueeseen. Se siirrettiin 16. joulukuuta 1944 vielä 4. sukellusvenelaivueeseen.uboat.net Se lähti 9. heinäkuuta 1944 Kielistä Tallinnaan, jonne se saapui 12. heinäkuuta.The Times Atlas of the World – Kolmas painos, , s. 13. Se upotti 31. heinäkuuta 1944 viidennellä partiomatkallaan Neuvostoliiton laivaston MO-101 lähellä Koivistoa.upotus Yhdeksännellä partiomatkalla Erwin Stiegeler huuhtoutui mereen 23. heinäkuuta 1944. Alus upotti 12. tammikuuta 1945 Suomen laivaston miinalaiva Louhen 11. partiomatkallaan. Veneen miehistö upotti 5. toukokuuta 1945 aluksensa Geltingerinlahdella (itään Flensburgista). Hylky romutettiin 1948. ==Yhteenveto upotuksista== Pvm Nimi Kansallisuus Tonneja Kohtalo 31.7.1944 MO-101 Neuvostoliitto 56 Upotettu 12.1.1945 Louhi Suomi 776 Upotettu ==Lähteet== Luokka:Saksan toisen maailmansodan sukellusveneet Luokka:Tyypin VII sukellusveneet
Tupinambát

Tupinambát olivat yksi tupi-intiaanien alaryhmistä nykyisen Brasilian koillisosissa. Monet heistä kuolivat orjuudessa portugalilaisten siirtokunnissa tauteihin ja loput sulautuivat muihin intiaaniryhmiin. ==Historia== Varhaiset historialliset lähteet Brasilian rannikon intiaaneista ovat peräisin eurooppalaisilta, jotka jakoivat intiaanit hyvin laaja-alaisiin ryhmiin. Rannikon intiaanit tulivat tunnetuiksi tupeina ja siihen kuuluneilla ryhmillä oli hyvin samankaltainen kulttuuri ja kieli. Ryhmät eivät olleet kuitenkaan poliittisesti yhtenäisiä, vaan yhteisöjä leimasi jatkuva sodankäynti ryhmien kesken. Alueella asui myös intiaaneja, jotka eivät puhuneet tupi-kieliä ja heitä kutsuttiin nimellä tapuiat, joita varhaiset eurooppalaiset pitivät alueen vanhimpina asukkaina. Bahian intiaaneista kirjoittaneen Soares de Sousan mukaan tupinát ajoivat ensin tapuiat alueiltaan Brasilian rannikolla ja heitä seurasivat vuorostaan tupinambát. De Sousa perusti kirjoituksensa intiaanien kansanperinteeseen. Tupinambá-nimellä kutsuttiin sittemmin myös useita eri Amazonin suulla asuneita intiaaniryhmiä. Portugalilaisten kohdatessa tupinamboja ensi kerran nämä kaksi kansaa kävivät aluksi keskenään kauppaa. Ryhmät joutuivat kuitenkin pian yhteenottoihin keskenään, kun sokerista tuli Euroopan kysynnän myötä arvokas vientituote ja tupinambojen hallitsemat alueet alkoivat käydä houkuttelevammaksi portugalilaisille siirtomaaherroille. Portugalilaisia myös kammotti intiaanien harjoittama kannibalismi, jolla oli tärkeä osa tuolloisessa intiaanikulttuurissa. Portugalilaiset valloittivat intiaanien maat ja väkivallasta selvinneet intiaanit päätyivät orjuuteen plantaaseille. Vuonna 1547 tupinambát nykyisen Salvadorin lähistöllä kapinoivat ja tuhosivat paikallisen portugalilaisten asutuskeskuksen tappaen sen asukkaat. Saman vuosisadan toisella puoliskolla Portugalin kruunu nimitti kuninkaallisen kuvernöörin ja rakennutti aiemmin hävitetylle paikalle uuden alueellisen pääkaupungin. Portugalilaisten vallan kasvaessa tupinambát orjuutettiin vähitellen jälleen. Siirtokunta oli yliasutettu ja taudit tappoivat suuren osan intiaaneista nopeasti. Tupinambát sekoittuivat myös muihin paikallisiin intiaaniryhmiin, kunnes he lopulta katosivat omana ryhmänään. ==Lähteet== Luokka:Brasilian historia Luokka:Etelä-Amerikan alkuperäiskansat
Keroputaan sairaala

Keroputaan sairaala oli Torniossa Kivirannan kaupunginosassa sijainnut psykiatrinen sairaala, joka kuului Länsi-Pohjan sairaanhoitopiiriin. Se perustettiin vuonna 1961 silloisessa Alatornion kunnassa. Keroputaalla kehitettiin poikkeuksellisen hyviä hoitotuloksia tuottava avoimen dialogin hoitomalli (ns. Keroputaan hoitomalli). Keroputaan psykiatrisen sairaalan kaikki toiminnot siirrettiin uuteen psykiatriataloon Länsi-Pohjan keskussairaalan yhteyteen syksyllä 2022 ja samalla sairaalatoiminta Keroputaalla päättyi. == Lähteet == Luokka:Suomen psykiatriset sairaalat Luokka:Tornion rakennukset ja rakennelmat
Tilen Bartol

Tilen Bartol (s. 17. huhtikuuta 1997) on slovenialainen mäkihyppääjä. Seuratasolla hän edustaa SSK Sam Ihania. Bartol voitti nuorten maailmanmestaruuden sekä joukkuemäessä että sekajoukkuemäessä 2017. Pyeongchangin olympialaisissa 2018 hän sijoittui normaalimäessä 16:nneksi ja suurmäessä 17:nneksi. Maailmancupissa Bartol debytoi Oberstdorfissa joulukuussa 2015, sijoittuen 47:nneksi. Ensimmäiset maailmancupin pisteensä hän saavutti oltuaan 21:s Wisłassa marraskuussa 2017. Kymmenen parhaan joukkoon hän sijoittui ensimmäisen kerran oltuaan viides Garmisch- Partenkirchenissä uudenvuodenpäivänä 2018. Continental Cupissa Bartol on saavuttanut neljä osakilpailuvoittoa ja sijoittunut palkintokorokkeelle 13 kertaa. Bartol hyppäsi Planicassa maaliskuussa 2016 252 metriä ylittäen silloisen maailmanennätyksen, mutta kaatui hyppynsä. == Lähteet == Luokka:Slovenialaiset mäkihyppääjät Luokka:Vuonna 1997 syntyneet Luokka:Elävät henkilöt
Robert Fergusson

Robert Fergusson (1750–1774) oli skotlantilainen, realistinen ja humoristinen runoilija, joka julkaisi runokokoelman Poems. Burns sai vaikutteita häneltä.Otavan Iso tietosanakirja, osa 2 vuodelta 1961, palsta 1331 == Lähteet == Luokka:Brittiläiset runoilijat Luokka:Vuonna 1750 syntyneet Luokka:Vuonna 1774 kuolleet
James Fergusson

James Fergusson (1808–1886) oli brittiläinen arkkitehti. Hän kirjoitti yhtäältä intialaisesta, itämaisesta ja klassisesta rakennustaiteesta, toisaalta uudemmastakin arkkitehtuurista ja tyylihistoriasta. Hänen pääteoksensa on History of Architecture in all Countries (1873–1876).Iso tietosanakirja, osa 3 vuodelta 1932, palsta 783Otavan Iso tietosanakirja, osa 2 vuodelta 1961, palsta 1331 == Lähteet == == Aiheesta muualla == Luokka:Brittiläiset arkkitehdit Luokka:Brittiläiset tietokirjailijat Luokka:Vuonna 1808 syntyneet Luokka:Vuonna 1886 kuolleet
Suomen moniääniset

Suomen moniääniset ry on vuonna 1996 perustettu ääniä kuulevien yhdistys.Suomen moniääniset, YTJ Äänien kuulemisella tarkoitetaan ääntä (puhetta, melua tai musiikkia), jolla ei ole fyysistä, ulkopuolista aiheuttajaa. Suomen moniääniset on SOSTEn jäsenjärjestö. == Lähteet == == Aiheesta muualla == Järjestön sivusto Luokka:Suomalaiset päihde- ja mielenterveysjärjestöt
Katori-jingū

Katori-jingū () on šintolainen pyhäkkökompleksi Katorin kaupungissa Chiban prefektuurissa Japanissa. Katorin pyhäkkö on pyhitetty Futsunoshi-no-Mikoto kamille, joka on miekkojen jumala ja auringonjumala Amaterasun kenraali. Perimätiedon mukaan pyhäkkö on alkujaan perustettu 632 eaa., mikä tekisi siitä yli 2 500 vuotta vanhan. Katori-jingū on Kashima-jingūn pyhäkön ohella ainut šintolainen pyhäkkö, joka on saanut jingū-statuksenjingū on šintolaisten pyhäkköjen korkein aste, toisen asteen pyhäköt ovat taisha ja kolmannen tärkeysluokan jinja. ennen Edo-aikakautta. Meiji-kaudella Katori-jingū nimettiin kanpei taisha -pyhäköksi, eri Keisarillisen Perheen Ministeriön ylläpitämäksi kulttuurikohteeksi. Siitä tuli myöhemmin chousaisha, eli yksi 29:stä pyhäköstä joissa keisarin lähetystö vierailee vuosittain. == Katso myös == * Tenshin shōden Katori shintō-ryū == Lähteet == == Aiheesta muualla == * Katorin pyhäkön kotisivu Luokka:Šintolaiset pyhäköt
Olli Sulopuisto

Olli Sulopuisto (s. 1979) on suomalainen toimittaja, podcast-tuottaja ja Jaksomedian perustaja ja toimitusjohtaja. Sulopuiston erikoisalana on elokuvaan sekä tietokoneisiin ja internetiin keskittyvä uutisointi. Hän on työskennellyt aiemmin toimittajana useissa maakuntalehdissä sekä Yleisradiolla kotimaan uutistoimittajana ja alueuutisissa. Koulutukseltaan Sulopuisto on humanististen tieteiden kandidaatti. Sulopuisto voitti syksyllä 2015 kustannusosakeyhtiö Schildts & Söderströmsin järjestämän Tositarina- kirjoituskilpailun. Sen pohjalta syntyvä kirja on nimeltään Nepenmäen luokkatoverit, joka kertoo Nepenmäen koulussa Joensuussa 1980-luvun puolivälissä koulunsa aloittaneiden elämäntarinat . Lisäksi Sulopuisto on Lehti-parodiablogiin liittyvää Aikakaus-Lehteä julkaisseen Samizdat Oy:n hallituksen puheenjohtaja. ==Julkaisut== * * == Lähteet == == Aiheesta muualla == * Nettisivut * Blogi Luokka:Suomalaiset toimittajat Luokka:Vuonna 1979 syntyneet Luokka:Elävät henkilöt
The Sound of Music (soundtrack)

The Sound of Music on vuonna 1965 julkaistu soundtrack samannimiseen elokuvaan. Albumi oli Britannian listaykkösenä yhteensä 70 viikkoa. Se oli samalla vuoden myydyin albumi Britanniassa. Norjassa albumi pysyi listan kärjessä 73 viikkoa. == Kappaleet == #"Prelude and The Sound of Music" #"Overture and Preludium (Dixit Dominus)" #"Morning Hymn and Alleluia" #"Maria" #"I Have Confidence" #"Sixteen Going on Seventeen" #"My Favorite Things" #"Climb Ev'ry Mountain" #"The Lonely Goatherd" #"The Sound of Music" #"Do-Re-Mi" #"Something Good" #"Processional and Maria" #"Edelweiss" #"So Long, Farewell" #"Climb Ev'ry Mountain (reprise)" Luokka:Vuoden 1965 soundtrackit
Wayne Rogers

pienoiskuva|Rogers vuonna 1972. Wayne Rogers (7. huhtikuuta 1933 – 31. joulukuuta 2015Wayne Rogers, actor - obituary, Telegraph, viitattu 2.1.2016) oli yhdysvaltalainen näyttelijä, jonka yksi merkittävimpiä rooleja oli televisiosarjan M.A.S.H. armeijan kirurgi kapteeni Trapper John. Hän näytteli sarjassa sen kolmella ensimmäisellä kaudella vuodesta 1975 alkaen.Näyttelijä Wayne Rogers on kuollut, hs.fi Rogers kuoli Los Angelesissa keuhkokuumeen aiheuttamiin komplikaatioihin. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1933 syntyneet Luokka:Vuonna 2015 kuolleet
Sevón

Sevón tai Sewón on muun muassa seuraavien suomalaisten sukunimi: * Aura Sevón (s. 1981), kirjailija, kirjallisuudentutkija ja suomentaja * Cay Sevón (s. 1949), Turku 2011 -säätiön asiamies * Guje Sevón (s. 1949), ruotsalainen taloustieteilijä ja psykologi, professori emerita * Gurli Sevón-Rosenbröijer (1892–1983), toimittaja, kääntäjä ja ruotsin kielellä kirjoittanut kirjailija * Enzio Sevón (1906–1998), urheilutoimittaja * Leif Sevón (s. 1941), oikeustieteilijä * Pirjo Sewón (1935–2023), kasvitieteilijä. ;Entinen nimi * Olavi Seeve, vuoteen 1927 Sevón (1909–1973), ilmavoimien komentaja
Kerr

Kerr on muun muassa seuraavien henkilöiden sukunimi: * Bobby Kerr (1882–1963), irlantilais-kanadalainen yleisurheilija * Brian Kerr (s. 1953), irlantilainen jalkapallovalmentaja * Brook Kerr (s. 1973), yhdysvaltalainen näyttelijä * Deborah Kerr (1921–2007), skotlantilainen näyttelijä * George Kerr (1937–2012), jamaikalainen pikajuoksija * Grant Kerr (s. 1985), skotlantilainen jalkapalloilija * Hamish Kerr (s. 1996), uusiseelantilainen korkeushyppääjä * John Kerr (1914–1991), Australian kenraalikuvernööri 1974–1977 * Johnny Kerr (1932–2009), yhdysvaltalainen koripalloilija, valmentaja ja selostaja * Josh Kerr (s. 1997), brittiläinen 1500 metrin juoksija * Michael Crawford Kerr (1827–1876), yhdysvaltalainen poliitikko * Mike Kerr, brittiläinen laulaja ja basisti, Royal Blood -yhtyeen jäsen * Miranda Kerr (s. 1983), australialainen malli * Philip Kerr (1956–2018), skotlantilainen kirjailija * Robert Kerr (1755–1813), skotlantilainen kirjailija ja eläintieteilijä * Sam Kerr (s. 1993), australialainen jalkapalloilija * Sam Kerr (s. 1999), skotlantilainen jalkapalloilija * Sari Pekkala Kerr, suomalainen taloustieteilijä * Steve Kerr (s. 1965), yhdysvaltalainen koripalloilija ja valmentaja * Tim Kerr (s. 1960), kanadalainen jääkiekkoilija * Warwick Estevam Kerr (1922–2018), brasilialainen insinööri ja professori, genetiikan ja entomologian tutkija * William Kerr, yhdysvaltalainen taloustieteilijä.
Peter Murton

Peter Murton (k. 2009) oli elokuvien tuotantosuunnittelija. Hän työskenteli varhaisten James Bond -elokuvien taideosastolla ja oli elokuvan 007 ja kultainen ase tuotantosuunnittelija. Hän työskenteli myös muun muassa elokuvissa Kuolema Niilillä, Teräsmies II, Teräsmies III, Leijona talvella ja Salaisen agentin kansio. Murtonin ura kesti noin 60 vuotta. == Lähteet == Luokka:Brittiläiset elokuvalavastajat Luokka:Vuonna 2009 kuolleet
Norden (lehti)

Norden oli Yhdysvalloissa vuosina 1896–2014 ilmestynyt Pohjois-Amerikan suomenruotsalaisten sanomalehti. Vuoteen 1935 saakka sen nimenä oli Finska Amerikanaren. Vuonna 2014 Norden sulautui suomenruotsalaiseen aikakauslehteen Est Elle, joka sai nimekseen Est Elle & Norden USA. Etupäässä ruotsinkieliseltä Pohjanmaalta muuttaneet raittiusseura Aavasaksan jäsenet perustivat Finska Amerikanaren -lehden Massachusettsin Worcesterissa marraskuussa 1896. Lehti oli aluksi suomen- ja ruotsinkielinen, mutta pian se muuttui kokonaan ruotsinkieliseksi. Muutaman vuoden kuluttua toimitus muutti Worcesterista New Yorkiin. Vuonna 1935 lehti sai nimen Norden. Lehden toimittajina työskentelivät vuosina 1897–1924 E. J. Antell, vuosina 1926–1950 Otto A. Gullmes ja vuodesta 1963 lähtien Erik Rune Hermans. Tilaajamäärä oli vuoden 1920 tienoilla noin 6 000, mutta laski 1970-luvun alkuun mennessä 1 800:aan. 1980-luvun lopulla painosmäärä oli tuhannen kappaleen tienoilla. Suomenruotsalaista kulttuuria ylläpitänyt, kerran viikossa ilmestynyt lehti teki yhteistyötä amerikanruotsalaisen Nordstjernan-lehden kanssa ja sai rahallista tukea myös Suomesta. Erik Rune Hermansin kuoltua Nordenia julkaissut Norden News -yhtiö päätti yhdistää lehtensä vuonna 2012 perustettuun Est Elle -aikakauslehteen. Ensimmäinen yhteinen numero ilmestyi marraskuussa 2014 nimellä Est Elle & Norden USA. ==Lähteet== ==Aiheesta muualla== * Finska Amerikanaren digitoituna Kansalliskirjastossa * Est Elle & Norden USA:n sivusto Luokka:Amerikansuomalaiset sanomalehdet
Virtuaalijääkiekon suomenmestaruuskilpailut

Virtuaalijääkiekon suomenmestaruuskilpailut on vuosittain pelattava, videopelaajille tarkoitettu turnausmuotoinen elektronisen urheilun tapahtuma. Yksittäisissä otteluissa asetetaan kaksi osallistujaa keskenään vastakkain pelaamaan Xbox One -pelikonsollilla NHL -pelisarjan viimeisintä versiota. Ensimmäiset viralliset virtuaalijääkiekon SM-kilpailut järjestettiin Helsingissä, uudenvuodenpäivänä 2016. ==Säännöt== Jokainen pelaaja valitsee seitsemän NHL-joukkuetta ennen kilpailun alkua. Jokaista joukkuetta saa käyttää ainoastaan yhden kerran turnauksen aikana. Pudotuspeleissä valitulla joukkueella tulee pelata aina yksi kokonainen kierros. Lohkovaiheessa kotiedun saa paremmin karsinnoissa pärjännyt pelaaja. Karsintasijoitusten ollessa sama arvotaan kotietu pelaajien kesken. Kotiedun saava pelaaja valitsee joukkueensa aina ensiksi. Erän pituus on neljä minuuttia lohkovaiheessa ja jokainen ottelu koostuu kolmesta erästä. Lohkovaiheessa pelataan yhden ottelun sarjat. Pudotuspeleissä pelataan paras kolmesta -sarjat, eli seuraavalle kierrokselle etenee vasta kahden voitetun ottelun jälkeen. ===Turnausformaatti=== Turnaus alkaa lohkovaiheella, jossa pelaajat on jaettu neljään lohkoon. Lohkovaiheessa jokainen pelaaja kohtaa toisensa kerran. Lohkovaiheesta kaikki pelaajat jatkavat pudotuspeleihin. Eniten lohkovaiheessa pisteitä kerännyt pelaaja kohtaa vähiten pisteitä saaneen, toiseksi eniten kohtaa toiseksi vähiten keränneen, ja niin edelleen. Pudotuspeleissä kaikki ottelut pelataan paras kolmesta -sarjoina, eli seuraavalle kierrokselle eteneminen vaatii kahden ottelun voittamista. Tasapisteissä olevien pelaajien sijoitus määräytyy maalieron perusteella. ====Pisteitä jaetaan seuraavasti lohkovaiheessa==== Voitosta tulee kaksi pistettä, kun taas jatkoaikatappiosta saa tililleen yhden pisteen. Häviämällä menettää kaiken. == Lähteet == Luokka:Elektronisen urheilun kilpailut Luokka:Suomen urheilutapahtumat
Oswald Morris

Oswald Morris () oli brittiläinen Oscar-palkittu elokuvaaja. Morris aloitti elokuvauransa jo teini-ikäisenä, kun hän meni töihin Wembleyn studioille. Morris vastasi uransa aikana kymmenien elokuvien kuvauksesta. Hän oli kuvaamassa muun muassa elokuvia Kuninkaan suosikki, Nuori viha, Navaronen tykit, Naisen orja, 007 ja kultainen ase, Equus sekä Muppetit ja jalokiviliiga. Morrisille myönnettiin Oscar-palkinto elokuvasta Viulunsoittaja katolla (1971) ja hän oli ehdolla Oscar-gaalassa elokuvista Oliver! ja Taikuri Oz. Hänelle myönnettiin Bafta-palkinto elokuvista Vakoilija kylmästä, Kukkula ja Neljäs avioliittoni. Morrisista tuli Yhdysvaltain elokuva-akatemian jäsen vuonna 1997 ja Brittiläisen imperiumin ritarikunnan jäsen vuonna 1998. American Society of Cinematographers myönsi hänelle kansainvälisen palkinnon vuonna 2000 ja elämäntyöpalkinnon vuonna 2003. == Lähteet == == Aiheesta muualla == * * * * Luokka:Brittiläiset elokuvaajat Luokka:Oscar-palkinnon saajat Luokka:Vuonna 1915 syntyneet Luokka:Vuonna 2014 kuolleet
Keisarillisen Japanin laivaston ilmavoimat

Keisarillisen Japanin laivaston ilmavoimat () oli keisarillisen Japanin laivaston ilma-ase, joka vastasi laivaston lentokoneiden hankinnasta ja käytöstä. Se oli määrällisesti ja laadullisesti merkittävämpi kahdesta keisarillisen Japanin asevoimien lentoaseista Tyynenmeren taisteluissa toisessa maailmansodassa. == Historia == Kesäkuussa 1912 keisarillisen Japanin laivasto perusti laivaston ilmailun kehittämistoimikunnan. Pian toimikunnan perustamisen jälkeen lähetettiin kuusi upseeria Ranskaan ja Yhdysvaltoihin hankkimaan vesilentokoneita sekä opettelemaan niiden käyttöä ja ylläpitoa. Kaksi upseereista lensi 2. marraskuuta 1912 Farman- ja Curtiss-lentokoneita vastaperustetulle lentoasemalle lähelle Yokosukaa. Nyt alkoi laivaston lentäjien koulutus ja vuotta myöhemmin otettiin palvelukseen ensimmäinen vesilentokoneiden emälaiva Wakamiyamaru.Francillon 1979, s. 37. == Lähteet == * * * === Viitteet === == Aiheesta muualla == *
EuroAtlantic Airways

EuroAtlantic Airways on portugalilainen tilauslento- ja leasing-toimintaan keskittyvä lentoyhtiö. Sen kotikenttä on Portelan lentoasema Lissabonissa. == Historia == Yhtiö perustettiin nimellä Air Zarco 12. elokuuta 1993. Se käytti kauppanimeä Air Madeira 17. toukokuuta 2000 asti, jolloin nykyinen nimi otettiin käyttöön. EuroAtlantic Airways otti käyttöön myös Air Zarcolla käytössä olleen yritysilmeen. == Kohteet == Suurin osa EuroAtlantic Airwaysin lennoista on tilauslentoja ja wet lease -toimintaa. Sillä on vain yksi säännöllinen reitti, Lissabonista Bissauhun. == Laivasto == thumb|Yhtiön Boeing 777-200ER. Tammikuussa 2016 EuroAtlantic Airwaysin laivastoon kuuluivat seuraavat lentokoneet: * 1 Boeing 737-800 * 6 Boeing 767-300ER * 1 Boeing 767-300SF * 1 Boeing 777-200ER * 1 Cessna Citation CJ3 == Lähteet == Luokka:Portugalilaiset lentoyhtiöt
Deferiproni

Deferiproni (yleinen kauppanimi Ferriprox) on rautaa sitova orgaaninen yhdiste. Rakenteeltaan se on 2-metyylipyridiinin johdannainen. Sitä käytetään lääketieteessä kelatoivana yhdisteenä poistamaan ylimääräistä rautaa elimistöstä, kuten akuutin rautamyrkytyksen ja talassemian hoidossa. Deferiproni hyväksyttiin käytettäväksi talessemian hoidossa vuonna 1994 ja on lisensoitu Eurooppaan ja Aasiaan. Lokakuussa 2011 se hyväksyttiin käytettäväksi lääkkeenä myös USA:ssa FDA:n nopeutetussa hyväksyntämenettelyssä. Sen hyväksyminen lääkkeeksi ja potilasturvallisuus ovat olleet kiistanalaisia. ==Lähteet== == Aiheesta muualla == * Lääkeinfo: Erään Ferriprox-tabletin käyttöturvallisuustiedote. Viitattu 2.1.2016. Luokka:Heterosykliset yhdisteet Luokka:Vastamyrkyt
Karsten Smith

Karsten Smith (s. 13. marraskuuta 1988 Huntington Station, New York, Yhdysvallat) on yhdysvaltalainen jalkapalloilija, pelipaikaltaan keskuspuolustaja. Hän on edustanut vuodesta 2015 lähtien NASL-sarjassa pelaavaa Fort Lauderdale Strikersia. Smith on edustanut myös yhdysvaltalaisia FC New Yorkia ja San Antonio Scorpionsia (2012), suomalaista VPS:aa (2013) ja islantilaista KA:ta (2014). Kaudella 2013 Smith pelasi 16 Veikkausliigan ottelua VPS:ssa ja seuraavalla kaudella 16 ottelua Islannin pääsarjassa. == Lähteet == Luokka:Yhdysvaltalaiset jalkapalloilijat Luokka:Vuonna 1988 syntyneet Luokka:Elävät henkilöt
Maiotis

Maiotis (; ) tai Maiotiin järvi (; ) oli antiikin aikana Skyytiassa Tanais- joen eli nykyinen Donin suulla sijaitsevista suoalueista ja koko Asovanmerestä käytetty nimi. Pelkkä suo tunnettiin näiden lisäksi myös nimellä Maiotiin suo (). Meren ympäristön asukkaita kutsuttiin maiotilaisiksi, mutta on epäselvää saivatko he nimensä suosta vai suo heistä. == Lähteet == luokka:Antiikin Kreikan maantiede luokka:Asovanmeri luokka:Kaukasia luokka:Skyytia
Ihmemaassa

Ihmemaassa on duon Tuomari Nurmio ja Folk Liisa (Liisa Eskola) 1. tammikuuta 2016 julkaistu albumi. CD-muodossa levy julkaistiin 9. tammikuuta 2016. Levyn ensimmäisenä singlenä julkaistiin alun perin Käytettyä rakkautta (1986) -albumilta löytyvä Rakkauden voima -kappale. Single ilmestyi 11. joulukuuta 2015. Levy on duon ensimmäinen. Nurmio itse kutsuu uutta kokoonpanoaan ”autenttiseksi duoksi”. ”Tällä tarkoitan sitä, että kokoonpanossa on kaksi soittajaa, jotka soittavat ja laulavat kaiken itse ja yhdellä kertaa paikan päällä. Tämä levy on äänitetty luomumetodilla kaverin pikkustudiossa. Se on samanlaista soittoa kuin himassa tai keikoillakin”, Nurmio kertoo. Levylle valikoidut biisit toimivat hyvin folktyylillä esitettyinä ja ovat lähellä sitä intiimiä ja alkuperäistä vaihetta, missä laulut ovat ennen kuin niitä aletaan sovittaa bändille. Kaikki kappaleet ovat uusia versioita aiemmin levytetyistä kappaleista. == Kappaleet == Kaikki 12 kappaletta on kirjoittanut Tuomari Nurmio. # # # # # # # # # # # # == Kokoonpano == * Tuomari Nurmio – laulu, kitara * Folk Liisa (Liisa Eskola) – laulu ja kitara == Aiheesta muualla == * Levy Spotifyssa * Sony Musicin pressikuvat duosta == Lähteet == Luokka:Tuomari Nurmion albumit Luokka:Vuoden 2016 albumit
Skyytia

Skyytia (, ) oli antiikin aikainen alue Keski-Euraasiassa. Sitä asuttivat iranilaista alkuperää olleet skyytit. Antiikin kreikkalaiset kutsuivat kaikkia Euroopan koillispuolisia alueita ja Mustanmeren pohjoispuolta Skyytiaksi. ==Lähteet== *
Sidoskertaluku

Sidoskertaluku kuvaa molekyyliyhdisteessä keskenään sitoutuneiden atomien sitoutumisastetta. Sidoskertalukua verrataan yhden elektroniparin muodostamaan yksinkertaineen sidokseen. Kahden elektroniparin eli kaksoissidoksen kertaluku on 2 ja kolmoissidoksen 3. molekyyliorbitaaliteorian mukaan sidoskertaluku on sitovilla orbitaaleilla sijaitsevien elektronien ja hajottavilla orbitaaleilla sijaitsevien orbitaalien erotus jaettuna kahdella. Useimmiten sidoskertaluku on kokonaisluku, mutta se voi olla myös murtoluku. Tämä on tyypillistä yhdisteille, joiden rakenteilla on useita resonanssimuotoja esimerkiksi bentseenin sidoskertaluku on 1,5. Sidoskertalukua voidaan käyttää sidoksen vahvuuden laadullisena mittarina. Mitä suurempi sidoskertaluku on sitä vahvempi sidos on ja tällöin myös sidospituus on lyhyempi ja sidosenergia suurempi kuin alemmalla sidoskertaluvulla. ==Lähteet== Luokka:Kemiallinen sitoutuminen
Majajärvi (Parkano)

Majajärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Majajärvi on osa Vuorijoen valuma-aluetta. == Maantietoa == Järven pituus on 1,4 kilometriä, leveys 1,0 kilometriä ja sen pinta-ala on 46 hehtaaria. Se sijaitsee 8,5 kilometriä Parkanon kirkolta luoteeseen. Siihen laskee pohjoisesta Ritajoki, joka on Iso Ristiharjunlammen, Liejulammen, Vähä Ristiharjunlammen ja Valkeisen yhteinen laskujoki. Myös Korianiemenkankaan suot laskevat järveen idästä ja Saukonsuon ojat luoteesta. Järven oma laskujoki lähtee Jaskarinniemen länsipuolelta ja se laskee 1,1 kilometrin pituisena lasketun Keskisenjärven läpi Vuorijärveen. Järvi on järvenlaskun seurauksena hyvin matala ja sen länsipuolisko on ruohottumassa umpeen. Rantaviivan pituus on 4,2 kilometriä. Se on pääasiassa kangasmaastoa, mutta länsi-, etelä- ja kaakkoiskulmassa on peltomaata. Pohjoisrannalla on kaksi kosteikkoa. Pohjoisrannassa on saarimainen niemi, jossa sijaitsee vapaa-ajan asunto. Se oli vielä vuoden 1959 peruskartassa Heinäkari-niminen saari. Rannoilla on kaksi muuta vapaa-ajan asuntoa ja viisi maatilaa. Seututie 274 ohittaa järven eteläpuolelta ja yhdystie 13325 ohittaa sen itäpuolelta. == Historiaa == Jo vuonna 1869 haettiin lupaa suorittaa Vuorijärven kylällä Majajärven, Hanhijärven ja Vuorijärven välisten kanavien perkaus ja kunnostus. Hanke näiden järvien vedenpinnan laskemiseksi on siten täytynyt alkaa aiemmin. Samaa tehtiin vielä 1926, jolloin kanavia anottiin kunnostettavaksi. Vuonna 1929 suoritettiin Majajärven ja Vuorjärven kylien vesijättömaiden jako. Järvenlaskun vaikutuksia voi seurata vertailemalla nykykarttaa 1850-luvun jälkeen tehtyä pitäjänkarttaan. Siinä vedenpinnan korkeuden sääntelyllä oli vain vähän vaikutusta rantaviivan muotoon ja se seuraa melko hyvin nykykarttojen 145 metrin korkeuskäyrää. Joissakin kohdissa huomaa, että aivan niin korkealla järven vedenpinta ei ole ollut, joten vedenpintaa on laskettu vain hieman yli metrin. Keskellä järveä sijaitsi tuolloin pieni saari, joka on nykyään suurentunut ja kantaa nimeä Heinäkari. Pitäjänkartassa oli luoteisosaan ja itärantaan merkitty tulvarantoja. Lounaisrantaan, pohjoisrantaan ja eteläiseen niemeen oli raivattu rantaniittyjä. Ainoat maatilat olivat silloin Majamaa pohjoisrannalla ja Poikeuksen torppa itärannan tuntumassa. Majajärven laskuoja oli hyvin lyhyt ja se laski Keskisenveteen ("Keskinenvesi"), joka oli Vuorijärven suuri lahti. == Lähteet == Luokka:Vuorijoen valuma-alue Luokka:Parkanon järvet
Khow-Ping-Kan

Khow-Ping-Kan () on saari Thaimaassa. Saari sijaitsee Phang Ngan lahdella Phuketissa. Se on osa Ao Phang-ngan kansallispuistoa. Khow-Ping-Kanin nimi tarkoittaa toisiinsa nojaavia kukkuloita. Saari koostuu kahdesta kukkulasta, jotka pieni ranta yhdistää. Elokuvaa 007 ja kultainen ase kuvattiin Khow-Ping- Kanilla. Saari oli kuvausten aikaan asumaton, mutta nykyään se on matkailukohde, jossa on useita kauppoja. Se tunnetaan nimellä ”James Bond Island”. Myös viereistä Ko Tapun saarta kutsutaan James Bond Islandiksi. == Lähteet == == Aiheesta muualla == * Luokka:James Bond Luokka:Thaimaan saaret
Hanhijärvi (Parkano)

Hanhijärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hanhijärvi on osa Vuorijoen valuma-aluetta. == Maantietoa == Järven pituus on 850 metriä, leveys 250 metriä ja sen pinta-ala on 11 hehtaaria. Se sijaitsee Vuorijärven eteläpuolella peltomaan ja suomaaston välissä, missä kulkee Lapinnevalta pohjoiseen Isosaareen ulottuvan hajujakson osa. Järveen laskee etelästä Niininevan, ja lounaasta Takalansuon laskuojat. Lännestä laskee Sarkinkeitaan turvetuotannon laskuvedet. Hanhijärvi laskee Vuorijärveen 800 metriä pitkää perattua laskujokea myöten. Rantaviivan pituus on 2,3 kilometriä pitkä. Rannat ovat idässä harjun reunaa ja lännessä on kosteikkoa, paitsi lounaassa, missä on peltoa. Rannalla on yksi Hanhijärven maatila ja yksi vapaa-ajan asunto. Järven pohjoispuolella kulkee yhdystie 13323 ja lännessä yhdystie 13321. == Historiaa == Jo vuonna 1869 haettiin lupaa suorittaa Vuorijärven kylällä Majajärven, Hanhijärven ja Vuorijärven välisten kanavien perkaus ja kunnostus. Hanke näiden järvien vedenpinnan laskemiseksi on siten täytynyt alkaa aiemmin. Samaa tehtiin vielä 1926, jolloin kanavia anottiin kunnostettavaksi. Vuonna 1929 suoritettiin Majajärven ja Vuorjärven kylien vesijättömaiden jako. Vanhassa 1800-luvun pitäjänkartassa järven nimi oli kirjoitettu "Työjärvi" ja sen lounaisrannassa sijaitsi Hanhilahden talo. Järven muoto oli silloin sama kuin mitä nykyinen järvi ja kosteikot muodostavat yhdessä. Tästä voidaan päätellä järvenlaskun onnistuminen. Järvenlasku on ollut helppo tehtävä, sillä uomaa on tarvinnut aluksi syventää vain alajuokulla oleva harjun kohdalta. Työjärvestä oli myös piirretty Työluoma, joka laski lännessä olleesta suoksi kuivatetusta Vähä Työjärvestä. Vanhoissa kartoissa se näkyy vielä lampena, jota kutsuttiin osassa karttoja vain "Työlammeksi". == Lähteet == Luokka:Vuorijoen valuma-alue Luokka:Parkanon järvet
Inverse Records

Inverse Records on vuonna 2011 perustettu suomalainen rock-, heavy- ja metallimusiikkiin erikoistunut levy-yhtiö, joka tuottaa myös julkaisupalveluita. Sen päätoimipaikka on Jyväskylä. Inverse Records on osa Inverse Music Groupia, johon kuuluu myös Secret Entertainment. Inverse Records on Firca Oy Ltd -nimisen yrityksen aputoiminimi. Yrityksen liikevaihto vuonna 2021 oli 122 000 euroa. == Lähteet == == Aiheesta muualla == * Inverse Recordsin virallinen sivusto Luokka:Suomalaiset_metallimusiikin_levy-yhtiöt
Hanhijärvi

Hanhijärvi on Suomessa hyvin yleinen paikannimi. Kansalaisen Karttapaikan mukaan Hanhijärven paikkoja tai vesistöjä on 64 kappaletta. == Järvet == * Hanhijärvi, järvi Hämeenkyrössä * Hanhijärvi, järvi Hämeenlinnassa * Hanhijärvi, järvi Jyväskylässä * Hanhijärvi, järvi Jämsän Koskenpäällä * Hanhijärvi, järvi Jämsän Turkinkylässä * Hanhijärvi, järvi Konnevedellä * Hanhijärvi, järvi Lappeenrannassa * Hanhijärvi, järvi Mikkelissä * Hanhijärvi, järvi Parkanossa * Hanhijärvi, järvi Sastamalan Hornilla * Hanhijärvi, järvi Sastamalan Houhajärvellä * Hanhijärvi, järvi Sysmässä * Hanhijärvi, järvi Viitasaarella Kymönkosken lähellä * Hanhijärvi, järvi Viitasaarella Pyydysmäen lähellä * Iso Hanhijärvi, järvi Orivedellä ja Juupajoella * Keskinen Hanhijärvi, järvi Orivedellä == Asutusnimet == * Hanhijärvi, kylä Enonkoskella * Hanhijärvi, kylä Lappeenrannassa Luokka:Järvien täsmennyssivut
Mihail Sergatšov

Mihail Aleksandrovitš Sergatšov (, s. 25. kesäkuuta 1998 Nižnekamsk, Venäjä) on venäläinen jääkiekkoilija, joka pelaa NHL-joukkue Utah Hockey Clubissa. Montreal Canadiens varasi Sergatšovin 9.varauksena vuoden 2016 varaustilaisuudessa. == Ura == Sergatšov pelasi suurimman osan junioriurastaan Venäjällä, jossa edusti MHL-joukkue Irbis Kazania. Hän edusti Venäjän alle 17-vuotiaiden maajoukkuetta vuonna 2015 tehden sen riveissä yhden maalin ja voittaen ikäluokan maailmanmestaruuden. Hän pelasi myös alle 18-vuotiaiden maailmanmestaruuskilpailuissa, joissa ei saanut tehopisteitä. Sergatšov varattiin kuudentena pelaajana CHL:n varaustilaisuudessa Windsor Spitfiresiin. Marraskuussa 2020 Sergatšov teki Lightningin kanssa kolmevuotisen ja yhteensä 14,4 miljoonan dollarin arvoisen jatkosopimuksen. https://www.sportsnet.ca/nhl/article/lightning-re-sign-mikhail-sergachev- three-year-14-4m-deal/ Kesäkuussa 2024 Lightning kauppasi Sergatšovin Utah Hockey Clubiin vaihdossa Janis Moseriin, Conor Geekieen, toisen kierroksen varausvuoroon vuoden 2025 varaustilaisuudessa ja seitsemännen kierroksen varausvuoroon vuoden 2024 varaustilaisuudessa. https://www.nhl.com/news/topic/trade-coverage/mikhail-sergachev-traded-to- utah-from-tampa-bay-lightning == Lähteet == * * * === Viitteet === Luokka:Venäläiset jääkiekkoilijat Luokka:Utah Hockey Clubin pelaajat Luokka:Montreal Canadiensin varaamat pelaajat Luokka:Vuonna 1998 syntyneet Luokka:Elävät henkilöt
Xavier de Le Rue

Xavier de Le Rue (s. 1. heinäkuuta 1979 Lannemezan) on ranskalainen uransa päättänyt lumilautailija. 176 senttimetriä pitkä ja 82 kilogrammaa painava de Le Rue kilpaili lumilautakrossissa.http://www.sports- reference.com/olympics/athletes/de/xavier-de-le-rue-1.html Hän edusti SC St. Lary -seuraa. De Le Rue osallistui urallaan kaksiin talviolympialaisiin, vuosina 2006 ja 2010. Parhaimmillaan hän oli 18. vuonna 2006 Torinossa. MM- kilpailuihin de Le Rue osallistui kolmesti saavuttaen kultaa vuosilta 2003 ja 2007 sekä hopeaa vuodelta 2009. Voitettuaan toisen MM-kultansa de Le Ruesta tuli historian ensimmäinen kaksinkertainen lumilautakrossin maailmanmestari. Nuorten MM-kilpailuista de Le Rue saavutti yhden hopean suurpujottelusta. De Le Rue kilpaili maailmancupissa vuosina 1997–2014. Hän saavutti 11 osakilpailuvoittoa ja 20 palkintosijaa. Lisäksi hän saavutti lumilautakrossin kokonaiskilpailun voiton kolmesti peräkkäin kausilla 2002–2003, 2003–2004 ja 2004–2005.Radnedge, Keir & Hawkes, Chris: Urheilun ennätyskirja. Readme.fi 2015, s. 208, 211 Hän on ainoa mies, joka on pystynyt tähän saavutukseen. De Le Rue lopetti uransa vuonna 2014. De Le Ruen pikkuveli Paul-Henri de Le Rue on lumilautakrossin olympiamitalisti. == Lähteet == Luokka:Ranskalaiset lumilautailijat Luokka:Vuonna 1979 syntyneet Luokka:Elävät henkilöt